# name
Més fertilitat gràcies a certs 'convidats' a l'hora de la digestió

# metadata.dc.description.abstract[].value
Al món hi ha més de 1.000 milions de persones infectades per cucs intestinals, especialment en àrees tropicals on el sistema sanitari és deficient. El més freqüent és un nematode anomenat Ascaris lumbricoides, un cuc rodó que pot mesurar fins a 36 cm de llargada. Tradicionalment s'ha dit que aquestes infeccions perjudiquen les persones afectades, atès que les debiliten. Tanmateix, és possible que en algunes ocasions puguin resultar, en certa manera, estranyament beneficioses. Aaron D. Blackwell i els seus col·laboradors, de diverses universitats i centres de recerca dels EUA i de Tolosa de Llenguadoc, a França, han vist que les dones infectades amb aquest cuc són més fèrtils, la qual cosa podria haver resultat beneficiosa en èpoques pretèrites, quan tenir un nombre elevat de descendents augmentava les possibilitats de supervivència del grup. El motiu, segons han publicat a Science, és que els cucs interfereixen amb el sistema immunitari i permeten que la fisiologia materna accepti millor els embarassos

# metadata.dc.relation.ispartof[].value
Ara Diumenge - Suplement del Diari Ara, 2015, p. 22-22

# metadata.dc.rights[].value
(c) Edició de Premsa Periòdica Ara, 2015

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
Més fertilitat gràcies a certs 'convidats' a l'hora de la digestió